tomron87/hebrew-wikipedia-sentences-corpus huggingface dataset:
עם אורי ארליך וחיים קרייסל, על פי הבאר, מחקרים בהגות יהודית ובמחשבת ההלכה, מוגשים ליעקב בלידשטיין, באר-שבע, 2008.
שפירא, קראי מזרח אירופה בדורות האחרונים, ירושלים, 2011.
מחשבת ישראל ואמונת ישראל, באר-שבע, 2012.
דניאל מאזיה היה ביולוג יהודי-אמריקאי.
ידוע בעיקר בשל מחקרו ב-1951 ביחד עם קטצ'ומה דאן כשבודדו את מבנה התא האחראי למיטוזה.
מאזיה נולד בסקרנטון, פנסילבניה וגדל בפילדלפיה.
הוא קיבל תואר בוגר אוניברסיטה (B.Sc) שלו ב-1933 ואת התואר דוקטור לפילוסופיה (Ph.D) ב-1937 מאוניברסיטת פנסילבניה.
בשנים 1937-8 הוא היה עמית במועצת המחקר הלאומית (חלק מן האקדמיה הלאומית למדעים של ארצות הברית) ובאוניברסיטת פנסילבניה והמעבדה לביולוגיה ימית בוודסהול, מסצ'וסטס.
לאחר מכן הוא הצטרף לפקולטה לזואולוגיה באוניברסיטת מיזורי, שם לימד עד 1950. מ-1951 ועד פרישתו ב-1979, היה לפרופסור לזואולוגיה באוניברסיטת קליפורניה בברקלי.
מאז פרישתו מברקלי ועד למותו ב-1996, היה לפרופסור אמריטוס באוניברסיטת סטנפורד.
מאזיה היה חבר באקדמיה הלאומית למדעים של ארצות הברית ובאקדמיה האמריקאית לאמנויות ולמדעים.
הוא קיבל את מדליית אי.בי.
וילסון ב-1981 על תרומתו לתחום הביולוגיה של התא.
מאזיה נפטר במונטריי, קליפורניה ב-9 ביוני 1996.
מאזיה מפורסם בעיקר בשל הניסויים שביצע באמבה, שהוכיחו כי לגרעין תפקיד חשוב בתהליכי ההתפתחות, הגדילה והרבייה של היצורים החיים.
דניאל מורשת (נולד ב-24 בדצמבר 1993) הוא שחקן, מדבב ומנחה טלוויזיה ישראלי.
דניאל מורשת נולד ברחובות למשפחה דתית, ומגדיר את עצמו כמסורתי.
הוריו הם עמיחי, וטרינר, ושושי, יועצת חינוכית.
ברחובות החל את דרכו במשחק בבימת הנוער.
הוא היה בבני עקיבא, ולמד שנה בישיבה תיכונית.
בשנות נעוריו משפחתו יצאה בשאלה.
יש לו שתי אחיות ואח בשם עמית.
בילדותו שיחק בקלטת הילדים "צומי", לפי סיפור מאת אריאלה סביר.
ב-2006 כיכב במחזמר "אוליבר טוויסט" בתור אוליבר, שהועלה בבימת הנוער.
ב-2007 גילם את סימבה הקטן במחזמר "מלך האריות", שהועלה גם הוא בבימת הנוער.
בשנים 2007–2010 החל את דרכו כשחקן בטלוויזיה, כששיחק במשך 3 עונות בסדרת דרמת הנוער המצליחה של ערוץ הילדים "האי" בתפקיד מייקי.
ב-2008 הופיע בפסטיבל שירי הילדים.
בשנים 2010–2012 גילם במשך 3 עונות את דניאל שלו בקומדיית המצבים "כאן גרים בכיף" ששודרה בערוץ 10.
בשנת 2011 שיחק במחזמר "תזיזו ת'רגליים" בתפקיד הראשי.
כמו כן באותה השנה גם הנחה את ההופעות ברחובות בבמה המרכזית בערב העצמאות ה-63 של מדינת ישראל, אחד מהאומנים שהופיעו היה השחקן והקומיקאי אוראל צברי שהיה אז בתחילת דרכו.
באותה השנה גם השתתף בהפקתו האחרונה בבימת הנוער, המחזמר "קסם של אומנת" (על פי הסיפור והסרט "נני מקפי - קסם של אומנת").
באותה שנה שיחק גם בסדרה "החולמים" בתפקיד ליעם - תפקיד אותו המשיך לגלם גם בסדרה "גאליס" (סדרת ההמשך ל"החולמים").
בעקבות התפקיד השתתף גם בשלושת המופעים שהועלו: "מופע של גאליס" (2013), "איי לאב גאליס" (2014) ו"גאליס מופע סוף" (2016), שהתקיים לאחר הקרנת פרק הסיום של הסדרה.
בנוסף השתתף בשני סרטי הקולנוע: "גאליס - המסע לאסטרה" (2014) ו"גאליס קונקט" (2016).
בשנת 2013 החל להנחות את השעשועון התחרותי "ששטוס" לצד שירן סנדל.
באותה שנה השתתף במופע "X פסטיגל".
במקביל, החל לדבב בסדרה "פיטר פן" את דמותו של פיטר פן ובסדרה "אבירי הטנקאי", את סיילן.
באותה השנה התארח בעונה הראשונה בתוכנית האירוח של ערוץ הילדים שהנחה שחר חסון "הפרעת קשב".
ב-2014 השתתף במופע "משחקי הפסטיגל" בתפקיד קמיליון.
באותה השנה השתתף בעונה הראשונה של תוכנית הטלוויזיה התיעודית של ערוץ הילדים "Me אני".
בנוסף באותה השנה גם השתתף בפרסומת של "דגני בוקר קראנצ'".
ב-2015 היה לאחד ממנחי המשנה בתוכנית הקיץ "הבנים והבנות".
לאחר מכן, החל לגלם את ערן גדות בסדרה הקומית "מריו" בערוץ הילדים.
עוד באותה שנה, השתתף במופע "היי סקול פסטיגל".
בשנת 2016 יצא הסרט "רובינזון קרוזו" בו מדבב מורשת את רובינזון, הדמות הראשית.
בפסח באותה שנה השתתף במופע "אקסטרים על גלגלים" בתפקיד גאדג'ט.
באותה השנה גם השתתף במופע "היי סקול פסטיגל 2: הגמר הגדול".
כמו כן באותה השנה גם התארח בסדרת הילדים הקומית של HOT VOD Young "הקלמרים" שיחק בתפקיד עצמו.
באותה השנה גם התארח בסדרה הקומית של ערוץ 10 "בנות הזהב" גילם את זיו.
בשנת 2017 השתתף בקליפ של שירם של בן אל תבורי וסטטיק - "זהב".
באותה השנה גם גילם את דמותו של ונטו בסדרת הנוער "כדברא".
מורשת היה מועמד לפרס האקדמיה לטלוויזיה לשנת 2017 בזכות הסדרה.
באותה השנה התארח בסיטקום "שמחות" ששודרה בערוץ 2 שם גילם צלם חתונות בשם אופיר.
בשנים 2017–2020 למד במסלול התלת שנתי בסטודיו למשחק מיסודו של יורם לוינשטיין.
בשנת 2020 לוהק לעונה השנייה של "שבאבניקים", המשודרת ב-HOT.
באותה השנה התארח בתוכנית הקומית של רשת 13 "זאת וזאתי" שיחק את אביתר.
בשנת 2021 השתתף בעונה החמישית של שעשועון הטלוויזיה "המרדף".
באותה השנה השתתף בהצגה "התחנה" בתפקיד אוריה.
בשנת 2022 גילם את תפקידו של מש"ק דת קפדן בסדרה "שישו ושמחו", ששודרה בכאן 11.
ב-2023 החל לשחק בסדרה "חאנשי" בתפקיד לוי ברגר, ארוסה ובעלה של נוקי נחמה.
מתגלה לו על כך שהיא לסבית ביום החתונה והוא מבקש להתגרש.
כמו כן שיחק באותה שנה בסדרה "סובייצקה" ובסרט "המזח" בתפקיד עמוס סגל.
כתב וביים את הסרט "כי תצא".
הסרט נכלל ברשימת המועמדים לפרס אופיר בקטגוריית הסרט העלילתי הקצר הטוב ביותר לשנת 2025.
ב-19 ביולי 2017 יצא מהארון כהומוסקסואל, על רקע הסערה הציבורית בנוגע למניעת אימוץ מזוגות חד-מיניים.
באוקטובר 2023 התארס דניאל לבן זוגו, תמיר לבנטר.
שנהסדרה/סרטתפקיד2007–2010האימייקי2010–2012כאן גרים בכיףדניאל שלו2011החולמיםליעם בן-בסטבנות הזהבזיו2012–2016גאליסליעם בן-בסט2013הפרעת קשבעצמו2014גאליס - המסע לאסטרהליעם בן-בסט/טורסוMe אניעצמו2015מריוערן גדות2016גאליס - קונקטליעם בן בסטהקלמריםעצמו2017כדבראונטואנחנו במפהילדהכלום הגדולרנןשמחותאופיר2020זאת וזאתיאביתר2021המרדףעצמו2022שישו ושימחואליעזר לנגנטל2023חאנשילוי ברגרהמזחעמוס "שולטהייס" סגלסובייצקהאתגר2024חמדהאודי2025חשבונות שמייםחיים
שנהמופעתפקיד2006אוליבר טוויסטאוליבר2007מלך האריותסימבה הקטן2011הופעות בבמה המרכזית ברחובות בערב העצמאות ה-63 של מדינת ישראלעצמו2013גאליס-המופעליעם בן-בסטX פסטיגלמקס2014I LOVE GALISליעם בן-בסטמשחקי הפסטיגלקמיליון2015היי סקול פסטיגלדניאל2016אקסטרים על גלגליםגאדג'טגאליס מופע סוףליעם בן-בסטהיי סקול פסטיגל 2דניאל2017זאפהמוזיאון תל אביב [זאפה]אקונה מטטה2018יצא משליטה
דניאל ריימונד מאסי היה שחקן קולנוע אנגלי.
הוא נודע בתפקידו כדניאל בדרמה הבריטית The Roads to Freedom.
הוא גם נודע עבור תפקידו כנואל קאוורד בסרט "כוכבת!" (!Star) מ-1968, תפקיד שזיכה אותו בפרס גלובוס הזהב ובמועמדות לפרס האוסקר.
מאסי נולד בלונדון ב-1933 לזוג השחקנים אדריאן אלן ומועמד פרס האוסקר ריימונד מאסי, אחותו הייתה השחקנית אנה מאסי ודודו היה המושל הכללי של קנדה וינסנט מאסי.
מאסי גדל עם אמו לאחר שהוריו התגרשו, וכמעט ולא ראה את אביו במהלך מרבית שנות חייו, אם כי השניים לוהקו כאב ובן בסרט "שומרי המלכה" ב-1961.
הוא למד ב"איטון קולג'" וב"מכללת המלך" שבקיימברידג'.
מאסי נישא שלוש פעמים במהלך חייו: לשחקנית הסקוטית אדריאן קורי, לשחקנית פנלופי וילטון במשך תשע שנים (איתה הביא לעולם את בתו היחידה) ולאחותה של וילטון, לינדי לה היה נשוי עד למותו.
מאסי, אשר נעדר מהבמה עקב מחלת לימפומת הודג'קין בה חלה, חזר להופיע ב-1995. הוא נפטר בלונדון בשנת 1998 מהמחלה כשהוא בן 64,
מאסי התפרסם לראשונה בשנת 1960 בדרמה "הבדרן" בתור גרהאם, ארוסה של ג'ין רייס (ג'ואן פלורייט ) שרוצה להצליח מחוץ לגבולות בריטניה ומנסה לפתח עסקים באפריקה.
בשנת 1961 שיחק לצד אביו בדרמה הצבאית "שומרי המלכה"
בשנת 1968 רשם מאסי את רגע השיא שלו בקריירה כשזכה בפרס גלובוס הזהב לשחקן המשנה הטוב ביותר על הופעתו בדרמה המוזיקלית של רוברט וייז "כוכבת!", בסרט גילם מאסי את השחקן והמחזאי האנגלי נואל קאוורד.
מאסי היה פייבוריט לזכות בפרס האוסקר לשחקן המשנה הטוב ביותר על התפקיד, אך לבסוף הוא הפסיד לג'ק אלברטסון.
בשנת 1971 השתתף בדרמה הביוגרפית המבוססת על מלכת סקוטלנד מרי, מלכת הסקוטים, בתפקיד סר רוברט דאדלי, מאהבה של המלכה מרי (ונסה רדגרייב).
הוא שיחק בתפקיד קטן בדרמת הכדורגל של ג'ון יוסטון "הבריחה לניצחון" ובסרטו של ניקולס רוג "שאלה של זמן".
מאסי זכה לשבחים רבים על תפקידים כבדים ותובעניים בתיאטרון, ביניהם התפקיד של המנצל הגרמני וילהלם פורטוונגלר ב-1995 במחזה של רונלד הארווד - "Taking Sides".
הוא גילם תפקיד זה שוב כעבור שנה על בימות ברודוויי.
דניאל מונסטאר היא דמות בדיונית של גיבורת-על מוטאנטית המופיעה בחוברות הקומיקס אקס-מן והמוטנטים החדשים ביקום מארוול קומיקס.
הדמות הופיעה לראשונה בחוברת Marvel Graphic Novel #4 מאוקטובר 1982, ונוצרה על ידי הכותב כריס קלרמונט והמאייר בוב מקלאוד.
דניאל מונסטאר היא אמריקנית ילידה משבט שאיין שהיו לה בעבר יכולות ליצירת אשליות מפחדיהם או ממשאלותיהם של אחרים.
באירועי "בית אם", מכשפת השני גרמה לרבים מהמוטאנטים לאבד את כוחותיהם.
דניאל הייתה אחת מהם והיא סולקה בידי אמה פרוסט מבית הספר לצעירים מחוננים של אקסבייר לאחר שלא יכלה לבצע את תפקידה יותר.
במהלך מלחמת האזרחים של מארוול, היא גויסה בידי "יוזמת חמישים המדינות" לשמש כמדריכה לצד חברה לאקס-מן, חיה.
רוברטו דה-קוסטה, שעמד בראש מועדון הלפייר בזמנו, גייס את דניאל לקבוצת אקס-מן אותה הקים לאחר מכן, האקס-מן החדשים.
בעקבות כך הוקמה גם קבוצת המוטנטים החדשים, שבה דניאל תיפקדה כמנהיגת הקבוצה עד להתפרקותה בדצמבר 2012.
כפי שתואר באירועי "אקס-מן: אוטופיה", דניאל קיבלה כוחות אסגרדיים מהולקיריות בעקבות מספר הרפתקאות באסגרד, עולם הבית של תור וולקיריה.
במיתוג מחדש של "מארוול עכשיו!" היא משמשת כחברת לוחמות הולקיריור.
את דמותה של מונסטאר בסרטי הלייב אקשן "המוטנטים החדשים" מגלמת השחקנית בלו האנט.
דניאל לַפִּין (נולד ב-25 באוקטובר 1959) הוא תסריטאי, מחזאי, מתרגם, במאי וסאטיריקן ישראלי.
לפין נולד בטורונטו שבקנדה בשנת 1959 לפרופ' בן לפין ולעדה לבית אוירבך, בתו של המשורר והסופר אפרים אוירבך.
בשנת 1970 עלתה משפחתו לישראל.
למד בחוג לאמנות התיאטרון ובחוג לבלשנות באוניברסיטת תל אביב.
לפין עיבד ותרגם מספר מחזות, ביניהם "השוטר אזולאי" של אפרים קישון ו"להציל את איש המערות" מאת רוב בקר.
לפין היה תסריטאי בין היתר לתוכניות הטלוויזיה "יצפאן", "המופע של קושניר", "לילה גוב" ו"זהו זה!".
לפין יצר וכתב סדרה המבוססת על חייו כתסריטאי, "החיים זה לא הכל" בכיכובם של אבי קושניר וענת וקסמן.
הסדרה עוסקת בין היתר בחוסר פרגון של המבקרים והזלזול של האנשים להם התסריטאי כותב.
הסדרה זכתה להצלחה רבה ולביקורות טובות ממבקרי הטלוויזיה ושודרה במשך תשע עונות בין השנים 2001–2011 והייתה בין הסדרות המצליחות בישראל.
ב-2010 הגיש בגלי צה"ל את "ציפורי לילה מחפשות פואנטה" יחד עם רמי ורד.
ב-2012 עיבד לישראל (יחד עם גאיה וילדמן) את הסדרה "משפחה לא בוחרים", קומדיית מצבים המשודרת בערוץ 2 רשת, בכיכובם של יובל ינאי, נועה קולר ושלמה בראבא.
ב-2015 יצר, כתב וביים את הסדרה הקומית "פרודים" לזכיינית רשת בערוץ 2.
בשנת 2019 עלה בתיאטרון הבימה המחזמר שלפין כתב, "גבעת חלפון אינה עונה", המבוסס על הסרט בכיכובם של הגשש החיוור שכתבו אסי דיין (שגם ביים את הסרט) ונפתלי אלטר.
משנת 2020 משמש כתסריטאי ראשי בעונות האיחוד של "זהו זה!" בערוץ כאן 11.
בשנת 2021 עלתה ההצגה פרי עטו "ארבע אמהות" בתיאטרון בית לסין בבימויו של אילן רונן.
בשנת 2023 עלתה ההצגה פרי עטו, "בין קודש לחולון" בבית לסין.
גם הצגה זו בבימויו של אילן רונן.
בנובנמר 2024 עלתה ההצגה פרי עטו "לשחרר את נחמה" בתיאטרון חיפה בבימויו של
בספטמבר 2025 עלתה בבית ליסין הקומדיה "אור לגויים" אותה כתב לפין, בבימויה של תמר קינן.
לפין היה נשוי לבמאית התיאטרון והמרצה רימונה לפין.
בתם, אביגיל לפין, בוגרת תיכון אלון ברמת השרון במגמת תיאטרון, שיחקה בסדרה "החיים זה לא הכל".
לפין נשוי בשנית לתסריטאית והבמאית גאיה וילדמן, ולהם שני בנים בשם אדם ועמנואל.
דניאל ליטמן (נולד ב-19 באוקטובר 1990) הוא שחקן ודוגמן ישראלי.
ליטמן נולד בחיפה, לאבי וליזה, אחיו הגדול הוא המוזיקאי אור ליטמן.
התחנך בבית הספר התיכון עירוני ה' בחיפה למד במגמת קולנוע.
שירת בצה"ל כמאבטח מתקנים בבסיס הקריה.
ובהמשך למד בסל"ה - הסטודיו לאמנויות התיאטרון מיסודו של יורם לוינשטיין.
בגיל 18 השתתף בסדרת הנוער "אלכס בעד ונגד" בערוץ הילדים, בתפקיד מיכאל, בן הזוג של איה (עמית פרקש).
בשנת 2011 גילם את גיא בסדרת הנוער "החולמים" בערוץ הילדים למנויי HOT.
באוגוסט 2012 הופיע ליטמן בהצגת הילדים "הרפתקאות נמו בספארי" על במת הספארי ברמת גן, בתפקיד נמו, לצד יאנה יוסף, אילנית לוי ואחרים.
במהלך ההצגה לקה בתסמונת גיליאן-ברה שגרמה לשיתוק בגפיו, אך לאחר מספר חודשי שיקום חזר לתפקוד מלא.
בדצמבר 2012 החל לגלם בתפקיד ראשי בסדרת הנוער "החממה" (ערוץ ניקלודיאון, Yes), שם גילם את דניאל גורן, ספורטאי וקפטן לשעבר של קבוצת "הנשרים".
את תפקידו בסדרה גילם עד פברואר 2016 למשך שלוש עונות ושלושה מופעים עם כל חברי הקאסט בסדרה.
בחודשי הקיץ של 2014 החל להופיע במופעים לילדים ולנוער יחד עם שיר מורנו ברחבי הארץ.
בחנוכה 2014 השתתף ב"משחקי הפסטיגל" בתפקיד ספייק.
בדצמבר 2015 החל לשחק בעונה השנייה של סדרת הילדים "מועדון החנונים" (ערוץ זום, HOT) בתפקיד חורחיטו, תלמיד חדש שהגיע מארגנטינה.
באותה שנה שיחק בסרט הסטודנטים "מה שלא הורג אותך" בבימויה של דריה צוק.
באפריל 2016 החל לשחק בסדרת המתח לנוער "נעלמים" (ערוץ ניקלודיאון, HOT) שם גילם את איתי גולדין, ספורטאי ובן זוגה של יובל הופמן (ענבל ביבי).
בחודש מאי החל לגלם את מיכאל בעונה השנייה של הקומדיה בכיכובה של קרן מור "יום האם" (ערוץ 2, שידורי קשת) שצולמה במהלך 2014. באוגוסט 2016 החל להצטלם לסדרה ילדים חדשה של ערוץ זום, "צפוף", לצידם של אלי פיניש, יעל שרוני, שירה נאור ואחרים.
ב-1 בספטמבר החל לשחק לשחק בסדרת הנוער "שכונה" (ערוץ ניקלודיאון, HOT) שם גילם את ג'וני, כדורגלן שמתאהב באגם (ליהי קורנובסקי).
באותה שנה שיחק בסרטו הקצר של שחר שמאי, "מנוטרל", שם גילם את ליאור, נכה צה"ל שנמצא במחלקת שיקום ותפיסת עולמו משתנה כאשר הוא פוגש במחלקה נערה.
ב-2017 שיחק ב"פולמון", שם גילם את דורון רוזנר, במאי ויוצר סרטים, ובן זוגה של בר.
במהלך 2017 הצטלם לסדרת הדרמה "שלטון הצללים" של רז יובן וחיים אביחיל, ששודרה ב-HOT3 בשנת 2018, שם גילם את יפתח לבקוביץ, עוזר פרלמנטרי.
באותה שנה השתתף בצילומי העונה השנייה של "המדרשה", בכיכובו של יהודה לוי, שם הוא מגלם את טובי מילר, סוכן מוסד מתלמד.
בשנים 2018–2019 השתתף בעונות 2 ו-3 של הסדרה "כדברא", המשודרת בערוץ טין ניק yes.
ליטמן זכה בפרס שחקן השנה של טקס נבחרי פרוגי ב-2016 וב-2017. הוא זכה גם בפרס בקטגוריה שחקן השנה בטקס נבחרי הילדים 2017 ששודר בערוץ הילדים.
בשנת 2020 החל שידורה של העונה השנייה של הסדרה "תאג"ד", בה ליטמן משחק.
ביולי של אותה שנה החל להוביל קמפיינים כדוגמן של "רנואר", עם עזיבתו של הפרזנטור יהודה לוי.
ב-2021 שיחק בסדרה "אזהרת מסע".
הסדרה הופקה על ידי נטפליקס ועלתה לשידור ב-11 באפריל 2021 ב-HOT וב-2 TV נורווגיה.
בנוסף שיחק באותה שנה בתפקיד ראשי בסדרה "בעלת החלומות".
באותה שנה גם החל לשחק בתיאטרון בהצגה "את שאהבה נפשי" בתפקיד אדם.
ב-2024 שיחק בסרט "קרב אוויר", בתפקיד איתן.
לייטמן מרצה על סיפור חייו "צמיחה מתוך הקושי", דרכו לעולם המשחק והאתגרים הפיזיים והמנטליים עליהם התגבר.
ליטמן מתגורר בתל אביב עם אשתו שירי לובל, סטודנטית לעיצוב פנים.
השניים התארסו בינואר 2022, והתחתנו ביולי של אותה שנה.
+שנהשם ההצגהתפקידהערות2021את שאהבה נפשיאדםתפקיד ראשי
שנהפרסקטגוריהפרויקטמועמדות2016פרסי נבחרי השנה של פרוגישחקן ראשי בסדרת נוערהחממה2017צפוףטקס נבחרי הילדים2021פרסי הטלוויזיה לילדים ולנוערהשחקן הטוב ביותר בסדרה קומיתצפוף
דניאל מגון (נולד ב-15 במרץ 1988) הוא שחקן ומדבב ישראלי.
אחיהם של אליענה ויהונתן מגון.
בשנת 1996 שיחק בהצגה "הר לא זז", בתיאטרון הבימה, בתפקיד מאסו הילד.
בשנת 1997 ובשנת 1998 השתתף בפסטיגל.
בשנת 1999 גילם את גברוש במחזמר "עלובי החיים", במשכן לאומנויות הבמה.
באותה השנה השתתף גם בתוכנית הטלוויזיה "הכבש השישה עשר", שמבוסס על שירים של יהונתן גפן.
בשנת 2000 השתתף מגון בתוכנית "בעקבות הסיפורים הקסומים" ששודרה בערוץ הילדים.
במהלך אותה שנה, שיחק במחזמר "אוליבר טוויסט" את דמותו של "אוליבר".
בשנת 2002 גילם מגון את דמותו של "עידו אולמן" בסרטו של ניר ברגמן "כנפיים שבורות".
בשנת 2005 שיחק מגון בסרט הקולנוע "אלנבי רומאנס".
בשנת 2010 דיבב את הסדרה "פוקימון".
בשנת 2012 ביים מגון את הסדרה המצוירת "אלה ובן", ששודרה בערוץ הופ!.
במהלך השנים דיבב מגון בסרטים וסדרות טלוויזיה רבות.
בהן, "דיג'ימון", "פצפונת ואנטון", "אוטובוס הקסמים", "טרזן", "קסאי לוק ומרנה", "ענק הברזל", "בת הים הקטנה 2: השיבה לים", "ספיידרמן ללא גבולות", "הצילו!
אני דג", "צעצוע של סיפור 2", "טיגר: הסרט", "בננות בפיג'מות, "הדרך לאל-דוראדו", "101 דלמטים: הסדרה", "סופר פיג", "שינזו", "דיג'ימון - הסרט", "הארי פוטר ואבן החכמים", "ספיי קידס", "הדוב בבית הכחול", "ארץ הפיות", וכן, בסדרת הטלוויזיה המצוירת "מפלצות קטנות" שהוקרנה בערוץ הילדים.
בשנת 2002 דיבב מגון את דמותו של אש קטצ'אם בסרט האנימציה "פוקימון: שובו של מיוטו".
כמו כן, תרם מגון את קלו בסרט האנימציה "ספיי קידס 3: סוף המשחק".
בשנת 2004 דיבב מגון בסרטים ובתוכניות "סאקורה לוכדת הקלפים", "הארי פוטר והאסיר מאזקבאן", ו"ההרפתקה הגדולה".
בשנת 2005 דיבב מגון בסדרה המצוירת "בנות הפאוור פאף", שהוקרנה בערוץ הילדים.
לאחר מכן תרם מגון את קולו בסרטים ובסדרות המצוירות "רובוטס", "פליפר ולופקה", "הארי פוטר וגביע האש", "קני הכריש" שעלתה לשידור בערוץ לוגי וכן, בסרט האנימציה "הכיתה המעופפת".
בשנת 2006 דיבב מגון בתוכנית המצוירת "רובוטריקים סייברטרון" ששודרה בערוץ ג'טיקס, במהלך אותה שנה, דיבב מגון בסרט האנימציה "סאקורה - הקלף הנסתר", בסדרה המצוירת "טרוליות", ששודרה בערוץ ניקלודיאון וכן, דיבב את דמותו של "פוק" בסרט האנימציה "חלום ליל קיץ".
בשנת 2007 דיבב מגון בסרטים ובתוכניות "משפחת סימפסון - הסרט", "בראץ - קסם הג'יני", "הארי פוטר ומסדר עוף החול", "טוקיו מיו מיו", "חייזר מחמד" ובסרט "יצאת כריש".
בשנת 2008 דיבב מגון בסדרה המצוירת "נארוטו", בתוכנית המצוירת "רובוטריקים אנימייטד" וכן, בתוכנית המצוירת בראץ שהוקרנה בערוץ הילדים.
במהלך אותה שנה תרם מגון את קולו בסרטים ובתוכניות "הורטון שומע מישהו", ויפו הכלב המעופף שהוקרנה בערוץ הופ!, "סיפורי שפת הנחל", "צוות קוואנטום" ובתוכנית המצוירת "בראץ - בנות ברוקנרול".
בשנת 2009 תרם מגון את קולו בסרטים ובסדרות המצוירות "אווטאר: כשף האוויר האחרון", "ין יאנג יו", צבי הנינג'ה, "טאק וכוח הג'וג'ו", "הארי פוטר והנסיך חצוי-הדם" וכן, בתוכנית המצוירת "פנחס הפרד".
בשנת 2010 דיבב מגון בסרטים ובתוכניות "חברים בחווה", "ננובוי", "עיר המלאכים", "באטמן: הנועזים והאמיצים", "צעצוע של סיפור 3", "פוקימון - ארקאוס ותכשיט החיים" ו"סיפורי נרניה: המסע בדורך השחר".
בשנת 2011 דיבב מגון את דמותו של "רוקי רודס" בתוכנית המצוירת "בי הגדולה מכולם!".
בשנת 2013 תרם מגון את קולו בסרטים ובתוכניות המצוירות "יוצאים לטיול עם חתול תעלול", "ג'ייק והפיראטים מארץ לעולם לא", "לאקי פרד", "עמק הכפתורים", "היפה והגלדיאטור", "ג'סטין הגיבור", "גרוויטי פולס", "הדבורה מאיה", "צבי הנינג'ה", "באזי באז" ובתוכנית המצוירת "רובוטריקים", שהוקרנה בערוץ ג'וניור", "צוות טיטאנים", "סיפורים של ברווזים".
בשנת 2014 דיבב בסרטי האנימציה "הרוח העולה", "ארצ'י והאדם הקדמון" ו"זורו המדהים".
באותה שנה הוא דיבב את גן (gen) מאבירי הטנקאיי בעונה 1 והוחלף על ידי דן קיזלר בעונה 2.
בשנת 2015 דיבב ב"וואקפו", "רובוטריקים בהסוואה", "בובספוג מכנס מרובע: הסרט", "וולטרון המגן האגדי", "סטאר נגד כוחות הרשע" ו"קוסמות קטנות".
בשנת 2016 ו-2017 דיבב בסדרת ההמשך של פוקימון: " פוקימון XY ", "מסע קאלוס" ו-"XYZ", את אש קטצ'אם, מאמן הפוקימונים הגדול ממחוז קאנטו.
בשנת 2017 דיבב את דמותו של רובין בסרט "סרט לגו באטמן".
בשנת 2018 דיבב בסרטים "הדבורה מאיה - גביע הדבש", "מפלצת של מלון 3: יוצאים לחופשה" ו"טבאלוגה - הסרט".
בנוסף, הוא החל לדבב את קאלום בסדרה "הנסיך הדרקון" ואת האק נ.
שטיין בסדרה "מפלצת של מלון: הסדרה".
בשנת 2020 דיבב בסרט "סוניק – הסרט" ובסדרות הטלוויזיה "מירה, בלשית מלכותית" ו"התיק של אולי".
בשנת 2021 דיבב בסדרה "בוא, כלב, בוא!" שעלתה בנטפליקס.
בשנת 2022 דיבב את בריאן בסדרה "קלאופטרה בחלל", כמו כן, דיבב את דמותו של ניק נלסון בסדרת הנעורים הלהט"בית "עוצר נשימה" של נטפליקס.
דניאל לנדאו (נולד ב-1973) הוא אמן, חוקר, ויזם ישראלי המתמחה בתחומי המדיה ובמציאות מדומה (Virtual Reality).
משנת 2021 הוא משמש כמנכ"ל חברת טכנולוגיות למידה אווריס (AVRIS).
הוריו הם מאיה ופרופ' שמחה לנדאו, קרימינולוג בכיר מהאוניברסיטה העברית, שהקים את החוג לקרימינולוגיה במכללה האקדמית עמק יזרעאל.
אחותו הגדולה סיגלית היא אמנית ישראלית, ואחותו הקטנה איילת היא פרופ' לנוירופסיכולוגיה.
סבו, יעקב סונטאג (1905–1984), היה המייסד והעורך של רבעון התרבות היהודי-הלונדוני Jewish Quarterly.
בנעוריו למד לנדאו בתיכון האקדמיה למוסיקה ולמחול בירושלים, במגמת קומפוזיציה.
בשנת 1996 הוא עבר להולנד כדי ללמוד תואר ראשון ושני בקונסרבטוריון המלכותי של האג (KABK), והתמחה במחלקה לסונולגיה של מוזיקה אלקטרונית.
במהלך לימודיו עסק בפיתוח מערכות אינטראקטיביות שמעבדות סאונד ותמונה בזמן אמת, ומהוות כלים דיגיטליים חדשים ובמה וירטואלית ליצירות אמנותיות.
משנת 1996 לנדאו פועל כאמן מדיה.
הוא מתמחה ביצירה ובשילוב של טכנולוגיות חדשות ובפיתוח של כלים טכנולוגיים כפלטפורמות מופע.
לרוב ניתן לראות ביצירותיו מפגשים בין טכנולוגיה לבין גופים אנושיים, עבודות וידאו והקרנה.
במקביל ללימודיו בקונסרבטוריון המלכותי של האג, כתב לנדאו מספר יצירות מוזיקליות להרכבי מוזיקה עכשווית הולנדיים, בהם: ניו-אנסמבל, Orkest De Volharding, ו-Slagwerkgroep Den Haag.
יצירותיו נוגנו במגוון פסטיבלי מוזיקה באירופה, ביניהם פסטיבל המוזיקה הבינלאומי Gaudeamus Festival שנערך בהולנד ובפסיטבל האביב בבית האופרה של פריז, שבצרפת.
בשנת 2001 הקים לנדאו יחד עם יזאק גולדשניידר (Isak Goldschneider) את "BZAZ Foundation", קולקטיב אמנותי שבמסגרתו יצרו השניים מופעי מדיה.
היצירות של הקולקטיב הוצגו בגרמניה, הונגריה, אנגליה, בלגיה, מקסיקו, ספרד, וישראל.
בשנת 2006 חזר לנדאו לישראל.
בשנת 2008 יצר את המופע "אדם חד המימד" (One Dimensional Man), הפקה בריטית וישראלית בהשראת ספר בעל אותו שם מאת הרברט מרקוזה.
באמצעות טכנולוגיה שפותחה עבור המופע, שחקנים-רקדנים שהשתתפו ביצירה הפכו לסוג של סרט חי על הבמה, כשעל פניהם הוקרנו פרצופים ודימויים בווידאו.
המופע עלה בבכורה במרכז סוזן דלל שבתל אביב והתקבל בביקורות משבחות.
בעקבות היצירה הוזמן לנדאו על ידי המרכז לאמנות דיגיטלית שבחולון ליצור עבודה חדשה באירוע "מפגן ויצמן" - ערב מיצגי אמנות שנערך בכיכר ויצמן בעיר בשנת 2010. היצירה, "גר 1.1: הם לא נחמדים", התבססה על וידאו דוקומנטרי, ונוצרה בהשראת פגישה עם האקטיביסט ראובן אברג'ל, ממייסדי תנועת הפנתרים השחורים.
היצירה הזו הייתה הראשונה מתוך סדרה של יצירות בשם "גֵר", שלנדאו יצר בן השנים 2012-2010. הסדרה עסקה במערכת היחסים שנרקמת בין קהילות של מהגרים לחברה אליה היגרו, ושילבה מיצג, וידאו וחומרים דוקומנטריים.
במקביל לעשייתו האמנותית, פועל לנדאו כמרצה וחוקר מדיה.
בין השנים 2013-2015 שימש כראש תחום לימודי המדיה של הפקולטה לאמנויות - המדרשה, שבבית ברל.
משנת 2015 הוא מכהן כעמית מחקר בכיר במעבדה למציאות מתקדמת של אוניברסיטת רייכמן שבהרצליה.
בשנת 2016 החל את לימודי הדוקטורט שלו במעבדת המדיה של אוניברסיטת אלטו, שבהלסינקי, פינלנד.
במהלך שנת 2017 לימד סמסטר במחלקה למדיה ועיצוב של אוניברסיטת קליפורניה שבלוס אנג'לס, ארצות הברית.
לנדאו השתתף כמרצה אורח בכנסים ובפסטיבלים, והרצה באוניברסיטאות שונות, בהם: אוניברסיטת סטנפורד, המכון הטכנולוגי של קליפורניה ואוניברסיטת סן דייגו, שבארצות הברית; יריד שנזן, סין; פסטיבל rixc, לטביה; פסטיבל B3 הביאנלה של התמונה הנעה בפרנקפורט, גרמניה; פסטיבל הסרטים הבינלאומי חיפה; והספרייה הלאומית לטכנולוגיה, פראג, שבצ'כיה.
בשנת 2014 ייסד לנדאו יחד עם ד"ר כרמל ויסמן פלטפורמה דיגיטלית שמשמת כמרחב וירטואלי לקיום כנסים בינלאומיים, סדנאות וקבוצות מחקר, שנקראת "oh-man, oh-machine".
בשנת 2021 הקים יחד עם צוות יזמים בתחומי הטכנולוגיה את החברה אווריס (AVRIS), והוא משמש כמנכ"לה.
החברה מתמחה ביצירת פלטפורמות למידה דיגיטליות באמצעות טכנולוגיות מציאות מדומה ובינה מלאכותית.
לנדאו נשוי למיכל אופנהיים לנדאו, מוזיקאית ומדריכה קולית.
לזוג שלושה ילדים והם גרים בתל אביב.
2021 - אני יושב בחדר | מופע ניסוי | פסטיבל עכו
2016 - "Time Motion Study" / מיצב וידאו 360, בשיתוף עם ארקדי זיידס, גלריית ג'יימס, ניו יורק
2015 - "I will be right back" / 55 דק', מיצג וידאו עבור מופע מחול, שיתוף פעולה עם איריס ארז
2015 - "Isu Tori Game" / מיצב וידאו, ביאנאלה של נאקאנוג'ו, יפו
2014 - Eye Drum / וידאו 6 דק' / מוזיאון ישראל, ירושלים
2013 - Wake A Mish / מיצב אורות תלוי מקום, כיכר הבימה, תל אביב
2010 - הם לא נחמדים / מיצג 22 דק' / המרכז הישראלי לאמנות דיגיטלית חולון
2010 - From Canyons to Stars / וידאו טריפטיך ותזמורת / 110 דק' / המבורג
2007 - Ana Shahid, פסטיבל הסתיו, בית האופרה של פריז
2003 - Grid City / מופע 45 דק' / פרימיירה Bath Festival / אנגליה
2003 - Ana Shahid / יצירה לאנסמבל, קנון ואובייקטים, 11 דק' / הולנד
2002 - The Worlds of Milosh / מופע 70 דק' / מקסיקו, הולנד, גרמניה
2002 - Eye Drum / וידאו 4 דק' / בשיתוף עם סיגלית לנדאו / מוזיאון ישראל
2000 - Pulsing Chambers / וידאו פרפורמנס 60 דק' / הולנד
1998 - Losing It Again / מוזיקה לפסנתר ואלקטרוניקה 7 דק' / אמסטרדם, פריז, ניו-יורק
1997 - A Car and a Bench / מוזיקה למחול 60 דק' /, כוריאוגרפיה: יסמין גודר
1995 - Abstract on Black / מיצב אינטראקטיבי מוזיקה ווידאו-דאנס / ירושלים, אמסטרדם
דניאל מונה , הידועה יותר בשם הבמה שלה, סאמר ריי, היא מתאבקת עבר אמריקאית שהופיעה בארגון ההיאבקות WWE.
בנובמבר 2011 דווח שמונה חתמה על חוזה עם ארגון ההיאבקות WWE ונשלחה לליגת הפיתוח FCW.
חודש לאחר מכן ערכה מונה את ההופעה הטלוויזיונית הראשונה שלה, כאשר היא הופיעה בפרומו ביחד עם אברהם וושינגטון, ושבוע לאחר מכן הייתה כבר המנג'רית שלו.
מונה עבדה גם ככרוזה ב-FCW.
שינוי הבמה שלה לא איחר לבוא, ושם הבמה החדש שניתן לה היה סאמר ריי.
בחודש מרץ 2012, בפרק של FCW, הפכה ריי למנהלת של הארגון.
ארבעה ימים לאחר מכן קיבלה על עצמה החלטה להשבית את כתר "המלכה" של הארגון, כאשר רחל דיאז היא האלופה האחרונה.
ריי ערכה את הופעת הבכורה הראשונה שלה בזירה ב-6 באפריל באירוע ישיר של FCW, שם הפסידה לסופיה קורטז בקרב הדחות משולש, שכלל גם את פייג'.
ריי ערכה את הופעת הבכורה שלה בתוכנית הראשונה המחודשת של NXT ככרוזה.
ריי הופיעה לראשונה בזירה ב-NXT באירוע ישיר ב-27 בספטמבר, כאשר היא מצוותת עם אודרי מארי נגד אמה ופייג' בקרב זוגות, שהסתיים בניצחונן של ריי ומארי.
בסוף ינואר הפכה ריי לדמות "רעה", כאשר היא תוקפת את פייג' בשל היותה פופולרית ומצליחה.
ב-13 בפברואר בתוכנית של NXT, פייג' הפריעה בקרב של ריי כדי להשיג נקמה, אך היא ספגה פציעת כתף, שאיפשרה בסופו של דבר לרה לנצח את פייג' מאוחר יותר באותו ערב וסיימה את רצף הניצחונות של פייג'.
ב-1 במאי, נערך קרב בין השתיים שפייג' יצאה עם ידה על העליונה למרות ההתקפה המוקדמת של ריי בקרב.
שבועיים לאחר מכן התמודדה ריי נגד אלופת הדיוות לשעבר, נטליה, וניצחה למרות ניסיון הסחת הדעת של פייג'.
ב-19 ביוני השתתפה ריי בטורניר על הזכייה באליפות הנשים של NXT וניצחה את סשה בנקס בסיבוב הראשון, אך הפסידה בחצי הגמר לאמה.
לאחר הקרב תקפה ריי את אמה.
ב-14 באוגוסט קראה ריי תיגר על פייג' לקרב על התואר, קרב שבו הפסידה.
ריי ערכה את הופעת הבכורה ב-22 באפריל בתוכנית של Raw כרקדנית של פאנדנגו.
מאוחר יותר באותו ערב תקף כריס ג'ריקו את פאנדנגו ורקד עם ריי.
ריי ערכה את הופעת הבכורה שלה בתוכנית סמאקדאון ב-26 באפריל בקרב של פאנדנגו נגד ג'סטין גבריאל.
שבועיים לאחר מכן ב-Raw פגשה ריי בצוותא עם פאנדנגו את ג'ריקו וכוכבת רוקדים עם כוכבים, אדיטה סילוינסקה, בקרב ריקודים.
הריקוד של פאנדנגו נקטע בעקבות פציעה של ריי בקרסול.
בסופו של דבר התברר שפציעתה בוימה כדי להסיח את דעתו של ג'ריקו ולאפשר לפאנדנגו לתקוף אותו.
ב-25 באוקטובר, בתוכנית סמאקדאון, נקלעה ריי לעימות בזירה עם נטליה בזמן הקרב של פאנדנגו וגרייט קאלי.
ריי ערכה את הופעת הבכורה שלה בזירה באירוע "גיהנום בכלוב", כאשר היא מצוותת עם פאנדנגו בקרב נגד נטליה וקאלי, קרב שבסופו של דבר הסתיים בניצחון של ריי ופאנדנגו.
למוחרת ב-Raw ערכה ריי את הופעת הבכורה שלה בזירה בקרב יחידים, כאשר היא מפסידה לנטליה.
ב-23 בנובמבר, באירוע "סדרת ההשרדות", השתתפה ריי בקרב הדחות 7 על 7, כאשר הקבוצה שלה היא כוכבות הסדרה "Total Divas".
ריי הודחה על ידי ניקי בלה וכאמור קבוצתה הפסידה בקרב.
קרב חוזר נערך ביום לאחר מכן בתוכנית Raw וקבוצתה שוב הפסידה, רק שהפעם הייתה ריי האחרונה שהודחה מהקבוצה שלה.
ב-19 בדצמבר, בתוכנית המשנית WWE Superstars, ניצחה ריי את קייטלין, ולמעשה זה היה ניצחון היחידים הראשון שלה ברוסטר הראשי.
בתחילת שנת 2014 החלה ריי יריבות נגד מתאבקת בשם אמה, והשתיים התחרו בכמה תחרויות ריקוד בתוכניות Raw וסמאקדאון, שבהן אמה ניצחה.
ב-24 בפברואר הפסידה ריי לאמה ושוב חודש לאחר מכן בתוכנית WWE Superstars.
ריי ערכה את הופעת הבכורה שלה באירוע רסלמניה ב-6 באפריל ברסלמניה 30, בקרב של 14 דיוות על האליפות, שבו ניצחה AJ לי.
ב-8 באפריל, פאנדנגו הודיע על סיום שיתוף הפעולה שלו עם ריי דרך חשבון הטוויטר שלו והציג את ליילה כשותפה החדשה שלו לריקודים בפרק של סמאקדאון.
עלילה זו התרחשה בעיקר כדי לפנות לריי זמן מסך בגלל צילומי הסרט "הנחת 4".
ריי חזרה באמצע מאי בפרק של Raw, כאשר היא מתעמתת ומנשקת את פאנדנגו ותוקפת את ליילה לפני הקרב שלהם.
ריי שבה לזירה פרק לאחר מכן, כאשר היא מפסידה לאווה מארי לאחר הפרעה מצד פאנדנגו וליילה.
ב-20 ביוני, בסמאקדאון, נישקה ריי שוב את פאנדנגו מאחורי הקלעים, כשליילה עדה לכך.
בשבועות שלאחר מכן התעמתו ריי וליילה זו עם זו מאחורי הקלעים ובזירה במהלך קרבות של פאנדנגו.
כל זה הביא לקרב בין השתיים באירוע "כסף בבנק" ב-26 ביוני, כשפאנדנגו הוא השופט המיוחד, קרב שבו ליילה ניצחה.
לאחר מכן התקיים בתוכנית Raw קרב חוזר בין ריי לליילה שבו שימש פאנדנגו השופט המיוחד.
פאנדאנגו הפריד בין שתיהן בצורה קצת אגרסיבית, והן תקפו אותו ונהפכו לחברות.
לאחר מכן הן התחילו להופיע כרקדניות של יריבים של פאנדנגו בקרבות.
בפרק של Raw הפריעה ריי ונישקה את דולף זיגלר בקרב מול פאנדנגו, וגרמה בכך לפאנדנגו להפסיד בקרב.
ב-11 ביולי, בסמאקדאון, פגשה ריי את ליילה לקרב שבו פאנדנגו שימש שוב השופט המיוחד.
הקרב הסתיים כששתיהן תקפו את פאנדנגו ופתחו בברית ביניהן, כאשר הן מפריעות בקרבות של פאנדנגו וגורמות לו להפסיד.
בקרב הראשון שלהן כזוג הן הפסידו לפייג' ול-AJ לי.
הן ניצחו בפעם הראשונה ב-2 בספטמבר, בקרב נגד רוזה מנדס ונטליה.
באירוע "סדרת ההישרדות" השתתפה ריי בקרב הדחות 4 על 4, הודחה בידי אמה ובסופו של דבר קבוצתה הפסידה בקרב.
בינואר 2015 "התפרק" הצמד של ריי וליילה בגלל ניתוח שהייתה ליילה צריכה לעבור.
לקראת יציאתו של הסרט "הנחת 4", שבו שיחקו ריי והמתאבק המיז, הפכה ריי לעוזרת האישית של המתאבק דמיאן סנדאו משום שהמיז לא העריך אותה.
באמצע אפריל, בפרק של Raw, עזרה ריי למיז לנצח בקרב נגד סנדאו, וחשפה את העובדה ששיתפה פעולה עם המיז מההתחלה.
בחודש יוני הייתה ריי שותפה בעלילה של רוסב עם המנג'רית שלו לשעבר לאנה וזיגלר.
ריי ניהלה מערכת יחסים לעיני המצלמות עם רוסב.
במהלך שבועות של עימות פגש רוסב לקרב את זיגלר באירוע סאמרסלאם, קרב שהסתיים בספירת חוץ כפולה לאחר התערבות של לאנה וריי.
בחודש ספטמבר ניסתה ריי לחבל במערכת היחסים של זיגלר ולאנה על ידי חשיפת העובדה שזיגלר הוא שניסה לפתות את ריי, אך עלילה זו הסתיימה כשלאנה הפסיקה להופיע על המרקע בגלל פציעה.
לאחר שרוסב סירב להצעת הנישואין של ריי התגלו האירוסין של רוסב ללאנה בחיים האמיתיים, מה שהוביל לעימות בין ריי לרוסב ולסיום שיתוף הפעולה שלהם.
ריי השיגה את הנקמה שלה הרוסב בסמאקדאון, כאשר היא הייתה השופטת המיוחדת בקרב שלו נגד זיגלר, שבו עזרה לזיגלר לנצח.
ב-22 באוקטובר, במהלך התוכנית האישית של המיז בפרק של סמאקדאון, חשפה ריי שהיא המנג'רית החדשה של המתאבק שעלה מהארגון NXT, טיילר בריז.
ואולם בפרק האחרון של סמאקדאון לשנת 2015 הודיעו ריי ובריז שהחליטו כי כל אחד מהם ילך לדרכו.
ב-19 ביולי 2016, בפרק הדראפט של ה-WWE, עברה ריי לתוכנית Raw.
ב-29 באוקטובר 2017 שוחררה מהחוזה שלה.
שנה שם הסרט שם הדמות 2015 The Marine 4ː Moving Target רייצ'ל דוז
דניאל מונטלבאנו (נולדה ב-23 בינואר 1989) היא מחליקה אמנותית ישראלית המתחרה בהחלקה על הקרח בתחרויות לזוגות ובתחרויות לנשים.
מונטלבאנו נולדה במנהסט, בחוף הצפוני של לונג איילנד במדינת ניו יורק שבארצות הברית.
היא החלה להתאמן בשנת 1993 בהיותה בת 4. היא עלתה לישראל בשנת 2009 והחלה להתאמן במועדון "כוכבים על הקרח", שבקריית שמונה.
בעונת 2009/2010 החלה להחליק בתחרות הזוגות ביחד עם יבגני קרסנופולסקי והתאמנה בהדרכתם של אולג מקרוב וגלית חייט.
באליפות אירופה בהחלקה על הקרח שנערכה בטאלין שבאסטוניה בסוף ינואר 2010 סיימו מונטלבאנו וקרסנופולסקי בתחרות הזוגות במקום 18. חודשיים לאחר מכן, באליפות העולם בהחלקה על הקרח שנערכה בטורינו שבאיטליה הם סיימו בתחרות הזוגות במקום 25 והאחרון.
באליפות אירופה בהחלקה על הקרח שנערכה בברן שבשווייץ בסוף ינואר 2011 הם פרשו מהתחרות לאחר שמונטלבאנו פרקה את הכתף במהלך החימום לתחרות.
באליפות העולם בהחלקה על הקרח שנערכה במוסקבה שברוסיה בסוף מרץ 2011 סיימו מונטלבאנו וקרסנופולסקי בתחרות הזוגות במקום 20.
בשנת 2011 החלה להתאמן עם קיוקו אינה בניו ג'רזי.
באליפות אירופה בהחלקה על הקרח שנערכה בשפילד שבבריטניה בסוף ינואר 2012 סיימו מונטלבאנו וקרסנופולסקי בתחרות הזוגות במקום 11. חודשיים לאחר מכן, באליפות העולם בהחלקה על הקרח שנערכה בניס שבצרפת הם סיימו בתחרות הזוגות במקום 17.
לאחר שנפרדה משותפה לתחרות הזוגות, קרסנופולסקי, בשנת 2013 החלה להתחרות בתחרות לנשים.
בתחרות גביע העולם שנערכה באוברסטדורף שבגרמניה ב-27 באוקטובר 2013 סיימה מונטלבאנו במקום 27 בתחרות לנשים ולא הצליחה לקבוע את הקריטריון הבינלאומי להשתתפות באולימפיאדת סוצ'י (2014).
דניאל הכהן נולד בביאליסטוק שברוסיה והיה בעל בית מסחר לספרים.
עם התעוררות הרעיון ליישוב ארץ ישראל נעשה מחסידיו הנלהבים, ורכש שתי חלקות מאדמת פתח תקווה, מכר את בית מסחרו ועלה ארצה בשנת תרמ"ג (1882)עם בנו בכורו שמואל בן ה-11. תחילה גרו ביפו ואחר כך ביהודיה (יהוד).
שם נמנה עם חמש המשפחות הראשונות - הגרעין ממנה צמחה המושבה והיה שותף גם להקמתה של כפר סבא.
עם תחילת ההתיישבות בפתח תקווה החל דניאל להקים את משקו וחצריו, בשל איסור השלטונות הטורקיים לבנות בניינים, עמד דניאל ובנה לילה לילה, ובבוקר היו השלטונות הורסים את העבודה, עד שהצליח להקים את הגג ובכך מנע את המשך ההריסות.
דניאל ליפשיץ היה ידוע בחריצותו הרבה אשר סחפה גם את שכניו למושבה, בין השאר הקים מבנים רבים למשפחתו ולהשכרה, נטע כרמי גפנים שקדים, ופרדסים, ובחזונו ניסה לפתח תעשיות חדשות בארץ ישראל.
לשם כך זרע וגידל עשב מיוחד למטאטאים, הקים מפעל לגדול תולעי משי ונטע עבורם 40 דונם עצי תות.
תכנן מפעל טווייה מודרני לצמר, אשר יופעל מכוח מי הירקון, שתל שתילי גרניום כדי להקים מהם תעשיית בשמים, גידל דבורים לדבש, ועשה הכל כדי להגדיל את הכנסת תושבי המושבה.
הקים את בית המקוואות, התנור, ושיכלל את הבאר, העמיד שו"ב ומלמד תינוקות והכין מלאי של תרופות מקופת הקהל לשימוש היישוב בשעת הצורך.
דניאל ליפשיץ, המופיע בכתובים גם כ"חבר להועד וסופר הקהל", לא עשה רק לעצמו, אלא היה חבר ועד המושבה (ולאחר מכן חבר מועצת העיר בין השנים 1906–1912).
תכנן את בית הכנסת הגדול "בית יעקב" ברחוב חובבי ציון, העומד על תלו עד היום, ואף תרם סכום נכבד באותם ימים - אלף פרנק זהב לעבודות הבניה.
בעקבותיו, ולאור בקשת תושבי ראשון לציון, תכנן גם עבורם בית כנסת דומה.
כמה נטע וזרע כל אחד, וכמה יבול הכניס.
הוא כתב את תקנון ועד המושבה, ואף את ספר התקנות לכפר סבא.
דניאל ליפשיץ השתתף ביסודם והנהלתם של מוסדות צדקה רבים שלא על מנת לקבל פרס.
דניאל ליפשיץ הקים בשנת תרמ'ה את בית הספר הראשון במושבה.
דניאל נמנה עם 28 משפחות הברון, היה ראש המדברים ואף הנהיג את המרד המפורסם נגד פקידיו, ונסע עם המשלחת לפריז להתלונן על שחיתותם בפני הברון.
כמו כן התכתב עם גדולי האומה של התקופה וביניהם הרצל, פינס, מוהליבר ועוד.
מכתבים אלו, מהם שמר העתקים, מהווים גם הם חומר היסטורי חשוב.
בארכיון הציוני בירושלים נמצא מכתב המלצה משנת 1883, אשר הפקידו בידיו של דניאל ליפשיץ חבריו לפני יציאתו לביאליסטוק להעלות את משפחתו ארצה.
המכתב החתום על ידי "הוועד לתושבי יהוד" - דוד גוטרניק, יואל משה סלומון, אריה לייב פרומקין, יהושוע שטמפפר ויחיאל פינס ובין השאר הם כותבים:
ליפשיץ נפטר בד' באב תרע"ה (1915) ונקבר בפתח תקווה.
על שמו נקראו רחוב ופארק בפתח תקווה.
נכדו, דניאל מגן (ליפשיץ), הקרוי על שמו, היה ממקימי צה"ל ומפקד המשטרה הצבאית הראשון.
ביתם של דניאל ורחל ליפשיץ, הנמצא בחצר ברח' חובבי ציון 25, הכניסה לחצר הנה דרך קשת (היחידה במבני פתח תקווה) שתמכה את הבניין ושימשה כמעבר לחצר הגדולה ומשני צדי הקשת חנויות.
החצר כללה גם את החלקה הסמוכה ונמשכה מרחוב חובבי ציון ועד השוק (רחוב סלור נסלל רק באמצע המאה הקודמת).
בחצר היה בניין נוסף בנוי עץ אשר חולק ליחידות דיור להשכרה.
הבניין נטוש כיום וחסר גג עקב שרפה שפרצה בשנת 2009 בחצר סמוכה (חצר פינשטיין) והוכרז על ידי העירייה כבניין לשימור.
במבנה נוסף שעמד בחצר גודלו זחלים לתעשיית המשי.
ארכיונים אישיים > ליפשיץ - הכהן דניאל באתר הארכיון לתולדות פתח תקווה
אור קוליק, דניאל ליפשיץ - דאנה באתר "סיפור סבתא"
רבי דניאל מהורדנה (נפטר בשביעי של פסח תקס"ז, 29 באפריל 1807) היה רב ופוסק הלכה ליטאי, מו"צ בהורדנה שבבלארוס.
נודע על שם ספרו "חמודי דניאל" על יורה דעה.
התמנה כמורה הוראה בהורדנה, בערך בשנת תק"ל (1770), ושימש בתפקידו כמעט ארבעים שנה.
הוא התפרסם ברחבי ליטא, ורבים פנו אליו בשאלות הלכתיות.
אנקדוטה שהתפרסמה מתקופת כהונתו, הייתה כאשר בשנת 1794 נפטר הרב אלכסנדר זיסקינד מהוראדנא, בעל "יסוד ושורש העבודה", שהיה מקובל וביקש בצוואתו להיקבר כשהוא עטוף בטלית כשרה, בניגוד למנהג המקובל לפסול את ציציות הטלית שבה עוטפים את הנפטר.
הוראתו הייתה, כי אף שבכל נפטר אחר היה מורה שלא לקיים את צוואתו בניגוד למנהג, אך מפני כבודו של הנפטר הוא נאלץ שלא להתערב.
מחידושיו בהלכה התפרסמו: הוראתו לברך מספק על אתרוגי קורפו, בלא הזכרת "שם ומלכות" אלא בנוסח חילופי ארמי: "בריך רחמנא אשר קדשנו במצוותיו וציוונו..."; הוראתו לחייב מבואה לבית ("בית שער") במזוזה, גם כאשר אין במבואה עצמה שטח של ארבע על ארבע אמות.
לפי עדות ראש בית הדין בהורדנה, רבי תנחום, בהסכמתו לספר "חמודי דניאל" (הורדנה תק"ע), הוא השאיר אחריו יותר מ-3000 עמודים של חידושי תורה בכתב יד, אך רובם לא הגיעו לדפוס, ורבים מהם נשרפו.
פסקי הלכה רבים שלו משוקעים בספר ההלכה הפופולרי "פתחי תשובה".
אחד מצאצאיו של רבי דניאל, הרב מנחם קרקובסקי מווילנה, ליקט מתוך 11 כרכי כתב ידו, שני כרכים של פסקי הלכה מחודשים, והם נמצאים בכתב יד בבית הספרים הלאומי בירושלים.
חמודי דניאל - הלכות בשר בחלב, מליחה ותערובות.
הספר זכה למספר מהדורות, אחת מהן (וויטצן תרס"ח) עם ביאור בשם "רחבת ידיים" שכתב הרב חיים יהודה סגל דייטש ממאקווא.
מוצל מאש (וילנה תרצ"א) - על מסכת ערכין.
חיבור זה הוא חלק מחיבור גדול יותר שכלל חידושים גם למסכתות: מעילה, תמורה והוריות.
חמודי דניאל - על הלכות נדה, הוצאת הרב בניהו עטיה, ישיבת החיים והשלום, ירושלים תשע"ב.
פסקי חמודי דניאל על הלכות סת"ם.
יצא מכתב יד, ברוקלין מרחשון תשפ"א.
שמות אביו ואמו לפי מקור אחד, היו יעקב ואיטה, אך גרסה זו בעייתית ויש שפיקפקו בה.
בניו היו: רבי דובער, רבי יעקב, רבי צבי הירש הורודנר שהיה מו"צ בווילנה, ובת שנישאה לאדם בשם מצקביץ'.
נולד בעיירה סידרא, הסמוכה לגבולה הצפון-מזרחי של פולין, לרב משה גרשון מובשוביץ, רב העיירה ולימים גם רבה של דומברובה ביאלוסטוצקה ונובי דוור, כולן עיירות הסמוכות זו לזו בנפת סוקולקה.
בעשור הראשון של המאה ה-20, למד בכנסת ישראל שבסלובודקה, אצל רבי נתן צבי פינקל "הסבא מסלובודקה" שהיה לומד בחברותא עם אביו בשהותו בסדרה מדי שנה בחודשי הקיץ; בסלובודקה למד עם יחזקאל ברשטין ואהרן קוטלר.
בתקופה זו הכיר את רבי אברהם דב כהנא שפירא רבה של קובנה, שהתרשם ממנו ומובא שאמר עליו: "לא ידוע לי מקיום [אדם] מופלג בכשרון בדומה לו בכל רחבי ליטא".
לאחר לימודיו בסלובודקה עבר ללמוד ב"תלמוד תורה" הנודע בקלם אצל רבי צבי הירש ברוידא וגיסו רבי נחום זאב זיו בנו של "הסבא מקלם".
לאחר פטירתו של רבי נחום זאב (הרנ"ז) בשנת ה'תרע"ו (1916), נשא דניאל מובשוביץ את בתו חיה לאישה.
גיסיו, חתני רנ"ז האחרים, היו אף הם אישים בולטים בתנועת המוסר: רבי אליהו אליעזר דסלר ורבי גרשון מיאדניק.
בראשית שנות ה-20 של המאה ה-20 (ה'תר"פ), נעשה הוא "מנהל התלמוד תורה", תפקיד המקביל לתפקידם של ראש ישיבה ומשגיח בישיבות הרגילות.
הוא היה המנהיג הרוחני של "קלם", ובתוקף מעמדו זה - מראשי תנועת המוסר בתקופה שלפני מלחמת העולם השנייה.
בתחילת כהונתו בקלם היה בה עדיין רבי ראובן דב דסלר והם כיהנו בצוותא, לאחר עזיבתו של רבי ראובן דב את קלם, התמנה כמנהל רוחני לצידו, גיסו רבי גרשון מיאדניק.
כותבי קורותיו מציינים את היותו "טהור וקדוש ועניו" מלבד כישרונו ועמלו בלימוד התורה, בשל סגנון עבודתו הרוחנית זכה להערצתו של רבי אלחנן וסרמן שדבק בו לאחר פטירת רבו החפץ חיים.
בה' באב ה'תש"א, 29 ביולי 1941 נרצח בידי משטרת העזר הליטאית תחת פיקודו של גרמני נאצי, איש הגסטפו מקובנה.
יחד עמו הובלו אל מותם: גיסו רבי גרשון מיאדניק, דודתם נחמה ליבה ברוידא, בני משפחתם, וכל תלמידיו ששהו באותה עת בישיבה.
נמסר מפי עדי ראייה שהחבורה צעדה כששירת "אדון עולם" בפיה וכי רבי דניאל קיבל היתר ממנהיג הרוצחים לשאת נאום קצר על קידוש השם לפני ההוצאה להורג בתוך דבריו אמר "הנה עומדים אנו עתה במצב שדיברתי עליו לפני רגע, כלומר - קידוש השם.
לכן אל בהלה, צריך לקבל בשקט את גזר הדין".
ובפנותו לגרמני אמר ר' דניאל: "אני סיימתי - אתה יכול להתחיל".
העדויות המפורטות על הוצאתו להורג וצורת התנהגותו בעת הריגתו התפרסמו בגיטאות בליטא מפי ניצולים.
דניאל ליפשיץ (נולד ב-24 באפריל 1988 בגטבורג שבשוודיה) הוא כדורגלן עבר ישראלי ששיחק בעמדת השוער.
ליפשיץ נולד בשוודיה לאם שוודית ולאב ישראלי מקיבוץ ניר עוז, אשר הכירו כשאמו התנדבה בקיבוץ.
כשהיה בן 7 עלה לישראל עם משפחתו, גדל בניר עוז והחל לשחק כדורגל במחלקת הנוער של מכבי חיפה.
בינואר 2007 עבר ליפשיץ לקבוצת הנוער של מכבי נתניה וחתם על חוזה מקצועני ראשון ל-4 שנים במועדון.
ב-28 בנובמבר 2007 ערך את משחקו הראשון בקבוצה הבוגרת, נגד בני סכנין במסגרת גביע הטוטו.
ב-28 בדצמבר 2008 ערך את הופעתו היחידה במדי הנבחרת הצעירה, במשחק נגד הנבחרת הבוגרת של אוזבקיסטן.
את הופעתו הראשונה בליגת העל ערך ב-11 באפריל 2009, כשפתח בהרכב מכבי נתניה במשחק מול מכבי פתח תקווה.
לקראת עונת 2010/2011 עבר ליפשיץ למכבי אחי נצרת מהליגה הלאומית, אף שותף רק בשלושה משחקים בכל המסגרות, ובינואר 2011 הצטרף להפועל באר שבע, שם שימש שוער מחליף למשך שנה וחצי.
לקראת עונת 2012/2013 עבר למכבי אום אל-פחם מהליגה הלאומית, ובינואר 2013 עבר להפועל אשקלון מאותה הליגה.
את עונת 2013/2014 החל ליפשיץ בהכח עמידר רמת גן, ובמהלך העונה עבר למכבי הרצליה.
לקראת עונת 2014/2015 עבר ליפשיץ להפועל רעננה ולראשונה שימש שוער ראשון בליגת העל.
ב-29 באוגוסט 2015 הצטרף ליפשיץ למכבי תל אביב בהשאלה.
ב-17 באוקטובר ערך את הופעת הבכורה שלו בשער הקבוצה מול מכבי פתח תקווה, במהלכה הורחק בדקה ה-87 בכרטיס אדום.
ב-16 ביוני 2016 חתם באופן קבוע במכבי תל אביב, ושימש כשוער מחליף לפרדראג ראיקוביץ'.
בסך הכל ערך ליפשיץ 7 הופעות במדי מכבי תל אביב בכל המסגרות, ובסיום עונת 2017/2018 הודיע על פרישה ממשחק בעקבות פציעה בכתף.
בשנת 2012 פתח ליפשיץ יחד עם דן רומן את חברת "Bourgogne Crown" המייבאת יינות מכעשרה יקבים בבורגון ומשווקת אותם למסעדות בתל אביב.
בנוסף הוא גם היה חתום כדוגמן בסוכנות דוגמנות.
ליפשיץ נשוי לאנה, דוגמנית גאורגית שהגיעה לישראל בעקבות בן זוגה דאז שהיה גם הוא כדורגלן, ולזוג בת אחת.
סבו וסבתו של ליפשיץ, עודד ויוכבד, נחטפו לעזה במהלך טבח שבעה באוקטובר שהובילה למלחמת חרבות ברזל.
הסבתא יוכבד שוחררה כעבור 17 ימים.
גופתו של הסב עודד הוחזרה לישראל ב-20 בפברואר 2025 במסגרת עסקת חטופים, ביום ה-503 למלחמה.
דניאל לוידס היא דוגמנית אנגלייה.
לוידס נולדה בליברפול ועם סיום התיכון החלה לדגמן, ב-2004 הוכתרה כמיס אנגליה והתחרתה במיס עולם 2004, ב-2006 נבחרה למיס בריטניה הגדולה, בדצמבר 2006 הופיעה בעירום במגזין פלייבוי דבר הגרם לה לאבד את תוארה.
בשנת 2007 הצטרפה כדיירת לעונה החמישית של גרסת המפורסמים של האח הגדול בריטניה והגיעה לחמישייה עד לחמישייה הסופית שנשארו בבית, ב-2010 השתתפה בגרסה הבריטית של וייפאאוט.
דניאל מורגן היה בריגדיר גנרל בצבא הקונטיננטלי בזמן מלחמת העצמאות של ארצות הברית.
מורגן ככל הנראה נולד וגדל בכפר ניו המפטון, ניו ג'רזי.
בגיל 17 הוא עזב את הבית בעקבות מריבה עם אביו, ולאחר סדרה של עבודות מזדמנות בפנסילבניה, עבר לעמק שננדואה.
מורגן לחם, לצד דודנו דניאל בון, בשירות הצבא הבריטי במהלך מלחמת הצרפתים והאינדיאנים.
במהלך המלחמה נשפט על ידי הגנרל בראדוק על שהכה את הקצין הממונה עליו.
בהמשך שירת כרובאי במיליציה ולחם כנגד כוחות צרפתיים ואינדיאנים.
עם פרוץ מלחמת העצמאות כנגד הבריטים גייסה המושבה וירג'יניה שתי פלוגות רובאיות לטובת הצבא הקונטיננטלי.
מורגן, שכבר שירת כקצין במיליציה של וירג'יניה, נבחר לפקד על אחת מהן בדרגת קפטן.
מורגן ואנשיו, שהצטיינו כצלפים בשל הרובים המדויקים בעלי הקנה המחורק שהיו ברשותם, התמחו בטקטיקות גרילה והסבו אבדות רבות לצבא הבריטי בכל עימות שבו לחמו.
במהלך המלחמה לחם מורגן בראש חטיבתו בקרב סרטוגה בהמשך פיקד מורגן, שהיה נתון בעצמו לפיקודו של הגנרל נתנאל גרין, על כוחות הצבא הקונטיננטלי בקרב קאופנס, שנחשב לאחד המוצלחים שניהל הצבא במלחמה.
לאחר המלחמה שירת במיליציה שהקים הנשיא ג'ורג' וושינגטון, ולחם לדיכוי מרד הוויסקי.
דניאל (יז'י) מושקוביץ (בפולנית: Daniel Moszkowicz; 1905 – אוגוסט 1943) היה סמל יהודי בצבא הפולני ופעיל קומוניסטי.
מראשי הארגון האנטי פשיסטי בגטו ביאליסטוק, סגנו של מרדכי טננבוים.
מושקוביץ לקח חלק מרכזי במרידה בגטו כנגד הגרמנים.
לאחר דיכוי המרידה התאבד יחד עם טננבוים.
הוא שירת בצבא הפולני בדרגת סמל באגף האספקה.
בזמן שירותו הצבאי עסק גם בפעילות קומוניסטית לא חוקית.
בשנת 1931 ארגן את בריחתם של מנהיגים קומוניסטיים פולנים, ששהו באותה העת כאסירים בבית החולים בכלא פולני.
מושקוביץ נתפס, נאסר ונשלח למחנה הריכוז הפולני ברזה קרטוסקה, שם עונה תקופה ממושכת עד שהשתחרר מהכלא, חולה במחלת השחפת.
בשנת 1939, עם כיבוש פולין על ידי גרמניה הנאצית, הועבר מושקוביץ לגטו ביאליסטוק.
על אף מחלתו, בסוף שנת 1941 הצטרף לוועד ההנהלה של הארגון הצבאי האנטי-פשיסטי בגטו בעזרתו של העסקן הקומוניסטי הפולני, אנטוני יעקבובסקי, שהצליח לחדור לתוך הגטו.
בתחילת פעילותו, סייע הארגון האנטי פשיסטי לשבויים סובייטים, ובמרוצת הזמן הורחבה תוכנית הפעולה של הארגון במטרה להקים קבוצות פרטיזנים ולהקים רשת תאי התנגדות בתוך הגטו ומחוצה לו.
בפברואר 1943 התרחשה האקציה הראשונה בגטו.
מרדכי (תמרוף) טננבוים, שפיקד על התנועות החלוציות, הסיק כי יהיו עוד אקציות ולכן ניצל את הרגיעה היחסית לשם הכנת המרד בו ייקחו חלק הארגון האנטי-פשיסטי והארגונים הציוניים.
בחודש יולי 1943 נפוצה בגטו שמועה שהגרמנים מתכוונים לחסל בקרוב את אחד מבין שני הגטאות הגדולים שנשארו בפולין, לודז' וביאליסטוק, וכי לביאליסטוק עומדת להגיע ועדה חשובה שתכריע את גורל הגטו.
בסוף יולי 1943, הארגון האנטי פשיסטי והמחנה הציוני דנו בשיתוף פעולה פוליטי צבאי.
הוחלט כי מושקוביץ, יחד עם שלושה חברים נוספים, י.
מנדלבליט, ינהלו את המשא ומתן עם הגוש הציוני.
עוד הוחלט כי מושקוביץ ימונה למפקד ההגנה של הגוש הקומוניסטי בתחום הגטו.
הארגון האנטי פשיסטי הציע שיתוף פעולה אך ורק אם הם ילחמו גם בגזרה הפרטיזנית.
על אף הסתייגויות הגוש הציוני, קיבל טננבויים את ההצעה.
מושקוביץ לא קיבל את עמדת הארגון האנטי פשיסטי והאמין שיש לבצע פעולות נקם רק בתוך הגטו.
בין הארגונים הוחלט כי טננבויים, כמייצג הגוש הציוני, יהיה יושב הראש ומפקד הארגון המאוחד ומושקוביץ, כמי שייצג את הגוש הקומוניסטי האנטי פשיסטי, יהיה סגנו וממלא מקומו.
בלילה שבין 15 ל-16 באוגוסט 1943, בשעה שתיים אחרי חצות, הוקף הגטו בחיילים גרמנים לקראת פינוי וחיסול הסופי של גטו ביאליסטוק.
כשהתברר למורדים שהגרמנים מתכוונים לחסל את הם החלו בהכנות למרד.
טננבוים ומושקוביץ ועוד מספר פעילים, קראו ליושבי הגטו להצטרף למרד.
אך לא הייתה היענות מצדם.
בזמן המרד מושקוביץ' וטננבוים נותרו במטה.
קיימות שתי גרסאות בנוגע לשעותיהם האחרונות.
הם פינו את היהודים ששרדו לבית החולים וחזרו לעמדותיהם שבמטה, שם גרמנים הקיפו אותם, והם שמו קץ לחייהם.
לפי גרסה אחרת, שמו קץ לחייהם בבניין בית החולים עצמו לאחר פינוי היהודים הפצועים.
שאר לוחמי המרד ושאר יושבי הגטו נשלחו למחנה ההשמדה טרבלינקה ורק מספר קטן של לוחמים הצליח לחדור ליערות, שם המשיכו בלחימה בשורות הפרטיזנים.
דניאל לוי (בהונגרית: Lőwy Dániel; נולד ב-10 באוקטובר 1953, קלוז') הוא חוקר כימאי, מדען בכיר, מנהל מדעי, פרופסור באוניברסיטה, היסטוריון יהודי-הונגרי-טרנסילבני.
אביו היה רופא הילדים ד"ר קארוי לוי (1925–2018), מסאי רופא ראשי בקלוז'-נאפוקה.
אמו הייתה מאיה לוי נשיץ (1927–2012) מורה לשפות זרות, סופרת סיפורי ילדים וסופרת זיכרונות.
דניאל לוי סיים את לימודיו בתיכון בעיר הולדתו ולאחר מכן גם את לימודיו האקדמיים שם.
הוא קיבל תואר במחקר כימי ובהוראה באוניברסיטת באבש-בויאי (BBU-Babeș-Bolyai University) (1977).
לוי החל את הקריירה שלו בתשלובת דשנים בעיר ארד (ARCHIM) ככימאי.
בשנת 1978 הפך לראש מעבדת המיכשור לניתוח במפעל הקוסמטיקה Farmec בקלוז'-נאפוקה (1978–1981), משם עבר לאוניברסיטת קלוז'-נאפוקה כמרצה וכחוקר מדעי.
הוא זכה בפרס ניקולאה טקלו של האקדמיה הרומנית בשנת 1985 על הישגיו בתחום האלקטרו-סינתזה האורגנית.
לאחר חילופי המשטר ברומניה מונה למרצה בכיר.
הוא לימד אלקטרוכימיה קינטיקה כימית בשפה ההונגרית.
אחרי 1989 היה חבר במערכת של EMT-Info (פרסום מזדמן של החברה הטכנית בטרנסילבניה) שפורסם בקלוז'-נאפוקה.
הוא קיבל את הדוקטורט בכימיה פיזיקלית מ-BBU בשנת 1991 (הפרופסור המנחה שלו היה ליביו אוניצ'יו ובשנת 1996 קיבל את הדוקטורט בכימיה אנליטית מאוניברסיטת מערב וירג'יניה (בהנחית פרופסור הארי או.
דניאל לוי כיהן כפרופסור באוניברסיטת ממפיס (ממפיס, טנסי) במשך ארבע שנים.
הוא כתב שני ספרים מקצועיים ועשרה פרקי ספרים נוספים.
הוא הממציא המשותף של שבעה פטנטים רשומים.
סה"כ מספר הציטוטים שהופיעו על שמו הוא: ISI: 2580, גורם הירש: 23, מספר ציטוטים ממוצע למאמריו: 30.0.
כמעט שני עשורים התגורר בוושינגטון די סי בין השנים 2000 לבין 2017, שם היה עמית מחקר בכיר במעבדת המחקר האמריקאית של הצי (2000–2008), ואחר כך עמית מחקר בכיר באוניברסיטת מרילנד, מנהל פרויקט ב-FlexEl באלכסנדריה, וירג'יניה.
הוא היה פרופסור באוניברסיטת נובה, פרופסור במכללת מונטגומרי, רוקוויל, מרילנד, ובמכללת הקהילה במחוז בולטימור, קטונסוויל.
היה כתב המגזין Panorama שפורסם בבודפשט.
הוא היה עורך ראשי של מגזין תרבות, חבר מערכת של נפסבה האמריקני שפורסם בניו יורק, נשיא שותף ואחר כך נשיא המועדון ההונגרי בוושינגטון בין השנים 2006–2007, וחבר בוועד המייעץ של המועדון מאז 2009. מאז 2018 הוא המנהל המדעי של VALOR HUNGARIAE Zrt בבודפשט, ועוסק בפיתוח המצאות למוצרים ומכירתם בשוק.
החל מינואר 2020 הוא העורך של כתב העת DRC Sustainable Future.
גם מחקריו הספרותיים בולטים: בספרו "ממפעל לבנים לקרונות רכבות המשא" (קלוז'-נאפוקה: הגילדה הטרנסילבנית לאמנויות יפות, 1998), לוי מציג את ההיסטוריה של יהדות קלוז'-נאפוקה, מראשיתה ועד להשמדתה מלחמת העולם השנייה.
גרסה מורחבת מאוד של מונוגרפיה זו היא "מגלגלתא עד לטרגדיה - ההיסטוריה של האוכלוסייה היהודית בקלוז'-נאפוקה", בהשתתפות רקה שוורץ וגזה סץ' (הוצאת קויוניה, קלוז'-נאפוקה, 2005).
כסופר או מחבר שותף תרם שישה פרקים לאנציקלופדיה הגאוגרפית של השואה בהונגריה.
הוא כתב את הפרק המתאר את מחוז סאטו מארה עם אגנש הג'י.
בשנת 2015 פורסם ספרו: "התושבים היהודים בעיר הג'נטלמנים - תולדות יהדות אוראדיה".
וכן ספרו "טלאי צהוב בקולוז'וואר -זיכרונות בני הדור" כרך הראיונות והמסמכים בהם הוא משמיע את בני דור מלחמת העולם השנייה, פורסם בשנת 2017 על ידי הוצאת קויוניה בקלוז'-נאפוקה.
המחקר שלו שקשור לכרך זה, שכותרתו "עדי עידן השואה בקלוז'-נאפוקה", פורסם על ידי הוצאת "עבר ועתיד" בשנת 2017. כרכים נוספים: "בין שני עולמות".
כתבים עיתונאיים, מאמרים, מחקרים, הנצחות.(קלוז'-נאפוקה.
זיכרונותיו של הרוזן קארוי טלקי על ילדותו בשארומברק (קלוז'-נאפוקה, 2013).
דניאל מוניוס מחיה (בספרדית: Daniel Muñoz Mejía) הוא כדורגלן קולומביאני המשחק בעמדת המגן בקבוצת קריסטל פאלאס מהפרמייר ליג ובנבחרת קולומביה.
החל לשחק באופן מקצועי בקבוצת אגילס דוראדס במשך שלוש עונות והפך לאחד המגינים הבולטים בליגה.
שיחק 81 משחקים במדי הקבוצה עד שעבר לשחק באתלטיקו נסיונל לבקשתו של המאמן, חואן קרלוס אוסוריו.
ב-14 ביולי 2019 ערך את הופעת הבכורה בקבוצה מול אונסה קלדס ושלושה מחזורים מאוחר יותר כבש את שער הבכורה מול אתלטיקו וילה.
ב-14 בספטמבר, במשחק מול קוקוטה דפורטיבו, כבש מוניוס את השער ה-5000 בתולדות המועדון, שגם היה הגול המהיר ביותר שנכבש בהיסטוריה של המועדון, כאשר נגח פנימה 22 שניות משריקת הפתיחה.
ב-2020 כבר הפך לשחקן מוביל ולאחר עזיבתם של אלכסיס הנריקס ודניאל בוקאנגרה, קיבל את סרט הקפטן.
ב-28 במאי 2020 נמכר לראסינג גנק הבלגית תמורת 5 מיליון יורו, ערך את הבכורה שלו ב-9 באוגוסט מול זולטה ורכם.
הפך מהר מאוד לשחקן הרכב קבוע בהגנה לצידם של בני ארצו, הבלמים קרלוס קואסטה וג'ון לוקומי.
בינואר 2024 נמכר לקריסטל פאלאס.
ב-27 באוגוסט קיבל זימון מהמאמן קרלוס קיירוש למשחקי הידידות מול ו, אך נפצע מספר ימים קודם לכן ונופה מהסגל.
את הבכורה ערך ב-3 ביוני 2021 בלימה מול במוקדמות מונדיאל 2022 כאשר נכנס במחצית השנייה והורחק כעבור שתי דקות.
ב-22 במרץ 2024 כבש את שערו הבכורה במדי נבחרת במשחק ידידות בו השלים 90 דקות מול בתוצאה שהסתיימה בניצחון 1-0.
נכלל בסגל הנבחרת לקראת משחקי קופה אמריקה 2024.
דניאל פיליפ לוי הוא איש עסקים בריטי-יהודי אשר שימש יושב ראש קבוצת הכדורגל טוטנהאם הוטספר.
לוי כיהן בתפקידו משנת 2001 עד 2025, ומשך כהונתו היה הארוך ביותר מבין יושבי-הראש של קבוצות בפרמייר ליג האנגלית.
בספטמבר 2025, הודיע כי הוא מסיים את כהונתו.
לוי, שמחזיק יחד עם משפחתו ב-29.88% ממניות הספרס, ימשיך להיות בעל המניות המרכזי אך לא יכהן בתפקיד רשמי בהנהלת המועדון.
לוי נולד באסקס, אנגליה, בריטניה, להורים יהודים.
אביו, בארי לוי, היה בעליה של חברת בגדים שנודעת כיום בשם .
לוי למד כלכלה במכללת שבקיימברידג', וסיים בשנת 1985 תואר ראשון בהצטיינות.
לאחר סיום לימודיו הצטרף לוי לחברת הבגדים של אביו.
הוא עסק גם במקרקעין, וכן במספר עבודות נוספות.
לאחר מכן ייסד התאחדות עסקית עם , והיה מעורב בקרן השקעות פרטיות בשם שהתמחתה בספורט ובמיוחד כדורגל, בידור ותקשורת.
ב-1995 לוי מונה למנכ"ל הקרן.
לוי ומשפחתו מחזיקים ב-29.4% מהון המניות של ENIC, בעוד שלואיס מחזיק ב-70.6%.
לוי הפך למנהל מועדון הכדורגל הסקוטי ריינג'רס, בו החזיקה ENIC נתח משמעותי עד שנת 2004. ENIC החזיקה גם בהימור במועדוני כדורגל אירופאים אחרים, כולל א.א.ק.
אתונה, סלביה פראג,פ.ס בזל ויצ'נזה (אך מאז נמכרו), וכן חברות שאינן כדורגל כגון מסעדות האחים וורנר וחברת תוכנה מקיימברידג.
הוא הפך ליו"ר טוטנהאם הוטספור בשנת 2001.
לוי ניסה לרכוש את טוטנהאם הוטספור מאלן שוגר ביולי 1998 אך נכשל.
ניסיון נוסף נעשה ביולי 2000 אך זה שוב נדחה, אך התגברות העוינות מצד האוהדים כלפי שוגר שכנעה בסופו של דבר את שוגר למכור.